Mario (pelisarja)
Mario on Nintendon menestynein videopelisarja. Sen ensimmäinen osa, "Mario Bros.", julkaistiin vuonna 1983 pelihalleissa, mutta pelin päähahmo Mario oli nähty jo vuonna 1980 "Donkey Kong" -nimisessä pelissä. Sarjan ensimmäinen varsinainen konsolipeli "Super Mario Bros." on Guinnessin ennätysten kirjan mukaan kautta aikojen myydyin videopeli, ja sarjan pelejä on myyty maailmanlaajuisesti 184 miljoonaa kappaletta . Pelisarjan päähahmo Mario on myös Nintendon virallinen maskotti.
Donkey Kong (videopeli)
Donkey Kong esitteli myös ensimmäistä kertaa sittemmin Nintendon viralliseksi maskotiksi päätyneen Mario-hahmon. Pelin alun perin nimetön sankari tunnettiin jonkin aikaa Japanissa nimellä "Jumpman", jonka eräs toinen tietokonepelien kehittäjä lisensoi omalle hahmolleen. Marion nykyinen nimi syntyi Nintendo of American toimistoissa. Amerikan yksikön vuokraisäntä nimeltä Mario Segale tunnettiin pitkistä viiksistään ja niinpä hahmo sai lempinimen Mario. Tuosta nimestä tuli hahmon virallinen nimi vuoden 1983 pelijulkaisussa "Mario Bros."